אליזבט צורקוב

אליזבט צורקוב (נולדה ב-1985 או ב-1986) היא חוקרת בתחום המזרח התיכון, שנחטפה במרץ 2023 בבגדאד על-ידי כתאא'ב חזבאללה, ארגון טרור עיראקי פרו-איראני.<ref name=":0"></ref><ref name=":1"></ref>

==ביוגרפיה==
צורקוב נולדה בלנינגרד שברוסיה להורים ממוצא יהודי, שנכלאו בסיביר בשל פעילותם נגד המשטר הסובייטי. משפחתה עלתה לישראל כשהייתה בת ארבע ונשלחה לקיבוץ. לאחר מכן החליטו הוריה מסיבות אידאולוגיות לעבור מהקיבוץ לכפר אלדד. בשנת 2004 עברה צורקוב מהפך אידאולוגי בעקבות היכרות עם פעילי זכויות אדם ממדינות ערב. היא מחזיקה באזרחות ישראלית ורוסית. בין השנים 2006–2008 הייתה עוזרת של השר לשעבר נתן שרנסקי.<ref name=":2"></ref>

צורקוב היא בעלת תואר ראשון בתקשורת ויחסים בינלאומיים מהאוניברסיטה העברית, ותואר שני בהיסטוריה של המזרח התיכון מאוניברסיטת תל אביב. היא דוקטורנטית בפקולטה למדעי המדינה באוניברסיטת פרינסטון, ועמיתת מחקר במכון ניוליינס לאסטרטגיה ולמדיניות האמריקאי ובפורום לחשיבה אזורית. צורקוב שהתה בכורדיסטן ובבגדאד לצורך עבודת שדה שעשתה במסגרת עבודת הדוקטורט שלה, שעסקה בתנועה השיעית של מוקתדא א-סדר, במפלגת האיחוד הפטריוטי של כורדיסטן ובכוחות לבנוניים בלבנון. עבודת השדה בבגדאד הייתה ידועה למספר חוקרים ועובדים באוניברסיטת פרינסטון, לרבות החוקרים שכיהנו בוועדת הדוקטורט של צורקוב: פרופסור אמני ג'מאל (דיקאן בית הספר ליחסים בינלאומיים באוניברסיטת פרינסטון), פרופסור טלי מנדלברג ופרופסור מארק ביסינג'ר <ref name=":1" />.

צורקוב הייתה פעילה בארגוני זכויות אדם בישראל ובמזרח התיכון.<ref name=":0" /> היא דוברת רוסית, עברית, ערבית ואנגלית<ref></ref> והייתה עורכת בוויקיפדיה העברית.

==חטיפתה==
קונגרס הקוראים לנשיא ארצות הברית ג'ו ביידן ולמזכיר המדינה אנטוני בלינקן לפעול לשחרורה של צורקוב.]]
צורקוב נחטפה ב-26 במרץ 2023<ref></ref> בעיראק על ידי המיליציה השיעית "כתאא'ב חזבאללה" ("גדודי חזבאללה"), שנתמכת על ידי כוח קודס של משמרות המהפכה. בכתבה שפורסמה ב"" נאמר שהיא נחטפה לאחר שחזרה לביתה מבית קפה בשכונת קראדה בבגדאד. ב-5 ביולי 2023 התיר משרד ראש הממשלה לפרסם את הידיעה על חטיפתה.<ref></ref> משרד החוץ הודיע כי צורקוב עודנה בחיים, וכן כי "ישראל רואה בעיראק כמי שאחראית לגורלה ולשלומה".<ref></ref>

מספר ימים לאחר חטיפתה דווח בתקשורת העיראקית על "חטיפתה של אישה רוסייה המחזיקה באזרחות אמריקנית", וייתכן שמדובר בצורקוב. לפי מקור עיראקי, צורקוב לא מחזיקה באזרחות אמריקנית, אלא באזרחות ישראלית ורוסית. היא נכנסה לעיראק לאחר שהוזהרה שלא להיכנס. תחילה ביקרה באזור כורדיסטן, לפני שהגיעה לבגדאד. שגרירות רוסיה בבגדאד מסרה לכאן חדשות כי "אין להם שום מידע הקשור לצורקוב", לא לגבי האזרחות שלה ולא לגבי מה שקרה לה בעיראק.<ref name=":1" />

בתחילת חודש מרץ 2023 עברה צורקוב ניתוח חירום בעיראק לטיפול בפגיעה חמורה בחוט השדרה<ref name=":2" />. כעבור שבועיים, בעודה מתאוששת מהניתוח, נחטפה מדירתה יחד עם שותפתה, חוקרת עיראקית. תחילה הוחזקה בידי שירותי הביטחון העיראקיים, ולאחר מכן הועברה לידי כתאא'ב חזבאללה. רשת הטלוויזיה העיראקית "א-ראבעה" פרסמה ב-6 ביולי 2023 תיעוד של צורקוב לפני החטיפה בו היא נצפית יוצאת מבית קפה בחברת גבר. בכתבה נמסר כי זהו התיעוד האחרון שלה לפני החטיפה. מגעים לשחרורה מתנהלים בכמה ערוצים ובהם ממשלת רוסיה, ארצות הברית וגורמים נוספים.<ref name=":2" />
ב-7 ביולי הודיע דובר ממשלת עיראק, באסם אל-עוואדי, כי הממשלה פתחה בחקירה רשמית על חטיפתה של צורקוב בבגדאד.<ref></ref> ב-8 ביולי פורסם ביומון "א-שרק אל-אווסט" כי ישראל ואיראן מנהלות משא ומתן חשאי לחילופי שבויים.<ref></ref> ב-8 בספטמבר קראו ארבעה ארגונים לזכויות אדם - אמנסטי אינטרנשיונל, Human Rights Watch, Scholars at Risk ו-Democracy for the Arab World Now - לשלטונות עיראק להבטיח את שחרורה המיידי של צורקוב.

ב-13 בנובמבר 2023 פורסם תיעוד ובו נראית צורקוב מתוודה לכאורה על פעילותה בשירות המוסד וה-CIA,<ref></ref> אך ההנחה היא שהדברים הוכתבו לה על ידי שוביה.

==קישורים חיצוניים==

* 
* 
* [https://www.bringelizabethhome.com/ https://www.bringelizabethhome.com] - אתר שיצרה משפחת צורקוב במסגרת המאמצים לקדם את שחרורה.
* 
* 
* 
* 
* 
* 

==הערות שוליים==

קטגוריה:ישראלים שנחטפו
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ויקיפדים ישראלים
קטגוריה:ויקיפדיות ישראליות
קטגוריה:עולות בשנות ה-1990
קטגוריה:עולים בשנות ה-1990
קטגוריה:2023 בעיראק
קטגוריה:ישראלים שנולדו ב-1986
קטגוריה:ישראליות שנולדו ב-1986